Мөфти туган ягындагы Җәмигъ мәчете төзелеше белән танышты (ФОТО)

	Россия мөселманнары Диния нәзарәте рәисе, мөфти шәех Равил Гайнетдин Татарстанның Питрәч районы үзәгендәге Җәмигъ мәчете төзелеше белән танышты. Аны гыйбадәтханә белән район башлыгы Илһам Кашапов, район имам-мөхтәсибе Аббяс Кадыйров, “Ханский дом” төзелеш оешмасы җитәкчесе Ильяс Гыймадов таныштырды.	 Очрашуга мәхәллә халкы да килгән иде. Мөфти аларга үз нәсыйхәтен ирештерде, төзелеш эшен башкаручыларга мәчетнең эчке бизәлеше буенча тәкъдимнәрен җиткерде.

Аббяс хәзрәт, проект башыннан ук, төзелүче мәчетнең язмышында актив катнашкан өчен Равил хәзрәткә олы рәхмәтен ирештерде. Хәзерге вакытта РФ мөселманнарны Диния нәзарәте Питрәч мәчетенең манарасын төзетә.

Гыйбадәтханәнең төп бинасы инде әзер. Ильяс Гыймадов әйтүенчә, төзелеш быелгы Корбан бәйрәменә тулысынча төгәлләнәчәк.     
	---	
Ханский дом

	№ --- | 31.03.2023	


